Laulu Papin Rouille 1:nä päivänä Toukokuussa
Papin Rouat, Papin Rouat
 nyt taas iloitkoon
 Koska saavat luottaa
 Että kaksi vuotta,
 Vielä vissi, vielä vissi
 heillä turva on.

 Äiät elää, Äiät elää,
 turvan tuottajat.
 Ei ne Rouat huokaa,
 Joill’ on kyllä ruokaa,
 Asuin sian, asuin sian
 hyvät laittajat.

 Jotka riista, jotka riista
 kasvattavat kans,
 Aittaan aivan hyvää,
 Tarpeheksi jyvää,
 Arkun sisäll’, arkun sisäll’,
 muuta aikanans.

 Karja kaunis, karja kaunis
 aina lisäy,
 Eikä maidon mahti,
 Kellarista sahti
 Juoksemasta, juoksemasta
 koskaan pysäy.

 Viinan vilja, viinan vilja
 monta virvottaa,
 Oluttakin nähdä,
 Yllyttävät tehdä,
 Joka monen, joka monen
 janost’ kirvottaa.

 Siis jo Rouat, siis jo Rouvat
 pian vanukaat
 Äiiänne kaulaan,
 Niin kuin rauta naulaan,
 Suuta pistäin, suuta pistäin
 heille sanokaat:

 Elä kauan, elä kauan
 minun tukenan!
 Paljon multa puuttuis,
 Jos sull’ Tuoni suuttuis,
 Ennen aikaa, ennen aikaa
 panis hautahan.

Tämän Laulun on tehnyt Henrik Achrenius entinen Nimismies Kalajoen pitäjässä.

Henrik Achrenius
Laulut
Runot
1700-luku